Aveta-Visione

L'Avëta-Visione, o sinò Hàvëta-Definizziône , Hauta definizzione, Auta-Visione (HD, o sinò HDTV), è nu standard 'e trasmissione dint'â televisione, ca tène l'immaggine cchiù llarga (infatti, 'o schermo tène 'o furmato-de-ll'aspetto-de-ll'immagine sirece-nove - 16:9), e na risoluzzione 'e ll'immaggine cchiù assaje d''a televisione c''a definizzione nurmale.

 Chegljé chest'Avëta-visione 
 'O standard nurmale 
Rint'a televisione 'a definizzione se mesurava nu poco de tiempo fa cu 'e llinee (mo se chiammeno Pixell). Pe ll'Italia e tutta ll'Europa mise 'nzième, se trasmette c'ô sistema ca se chiamma PAL ca va a 576 (cincuciento-sittanta seje) pixell aveto, cu na scanzione de ll'immaggine a 50 Hertz (50 campa de-llimmaggine 'o sicondo; ogne ddoje campe fanne nu fotogramma, o na fotografia, e tutt'e ddoje li campe so azzeccate - o comme se dice technicamente parlanno, "interlacciate" - 'nzième). Jenno America e 'o Giappone 'o standard se chiamma NTSC e va a 480 (quattuciento-uttanta) pixell a 60 Hertz de scanzione. 

 Comm'è ll'Avëta-Visione 
L'Avëta-Visione accoppia a tutt'ê ddoje li standard e ttène pure nu grado de qualità assaje cchiù mmegljo r'ê doje.
Se fa a' distinzione rint'a dduje sistème:
720p: è 'o primmo ca mo' ne parlammo, fatica a 720 (setteciento-vinte) pixell. 'E vvote se usa pe fa 'e video a DIVX ('e vvote se ponno veré pure 'ncopp'a ll'Internett) e quase sempe 'o video a 720 vène progressivo (cioè ca nun tène 2 camp de ll'immaggine azzeccate, ma nu' fotogramma apprriesso a nat).
1080i/p: Chesta 'e a' risoluzzione vera e proprja de ll'Aveta-Visione, tène 1080 pixell e gira sì cu' a scanzione progressiva ca pure interlacciata. Chesta resoluzzione se chiamma pure "Full-HD" (Definizzione chiéna)

'A scanzione de ll'immaggine nun è uguale, ma cagna a ro' stamme de casa (America, Italia, ll'Africa o sin'o Giappone), o sinò r'e scelta ca' vulimme fa (si simme assaje esperte pe' ffà 'e filmate). P'a scanzione progressiva ce stanno chiste sistèmi:
24p (p'o cinema)
25p (pe c'avvicinà 'o standard europeo)
30p (pe c'avvicinà  a lu standard americano)
50/60p (chesti ddoje 'e vvote se use c'a resoluzzione 720)

Invece, p'a scanzione azzeccata (interlacciata) ce stanne 'e ddoje standard ca tenimme p'o PAL e p'o NTSC (cioè chille a 50 e 60 Hertz).

 Comme nascette ll'Aveta-Visione 
'O nomme "Aveta-Visione" ce l'hanno miso li Giappunesi a ll'inizio r'e ll'anne '70 r'o seculo passato. Infatti, 'a chiammajeno chesta cosa "Hi-Vision" (cioè Aveta-Visione). E pprimme sperimentazzione l'hanne fatto ll'italiani r'a televisione nosta, a' RAI dieci anne doppo. Rint'a chestu decennio pure ll'Europa se miso a sperimentà coccosa pe migljurà a technologgia de ll'Aveta-Visione. 'O campiunato mundiale de pallone Italia'90 ha tenuto a' possibilità de fà 'e riprese cu ll'Aveta-Visione. 
Pe nu poco de tiempo ll'Aveta-Visione ha tenuto nu tiempo de reposo. Po' è asciuta 'o 1998 in a ll'America. R'o 2004 è ppartuta pe ll'Europa  chesta esperienza, jenno appriesso a 'o Giappone, 'a Korea, 'a Cina e 'o Brasile. Mo ce stanno nu cuofeno de canale ca trasmetteno cu ll'Aveta-Visione.

'E ppartite de pallone Euro 2008 jenne trasmesse d'â RAI cu ll'aveta visione a Milano, a Roma, a Turino, rinta Valle d'Aosta e fi pure a Sardegna.

Invece, pe tutta 'a nazzione de l'Italia sulamente a 16:9 normale se trasmette ('ncopp'a televisione ddigitale), mentre 'ncoppa a Tv c'o viecchj signale a quatte-tierze (4:3).

R'o 2008, dint' 'a ll'area che jenno già occupata totalmente r'o Diggitale Terrestre, ce stanno 'e trasmissioni cu' ll'HD comme 'a RAI HD (RAI Aveta-Visione) 'e canali MEDIASET (Canale5 HD, Italia1 HD, Rete4 HD, Mediaset Premium Cinnema HD e Mediaset Premium Caucio HD).

 Comme s'adda usà chest'Aveta-Visione 
'E tiempe e mo' ll'Aveta-Visione se po' usà cu' na Televisione ca' almeno adda tené a' technologgia HD-READY (ca' è ppronto pe' ll'Aveta-visione). Po' s'adda accattà 'o decodèrr p'acchiappà ll'aveta-visione 'ncopp'o  SKY. O sinò s'accatto o lettore p'o Disco Blu-Ray (o sinò anche: Disco Blureje) HD-DVD.
Se coccheruno se vo' fà na ripresa ce stanno 'e ttelecammere HDV ca' registano'ncopp'acascetta miniDV (chella r'e ttelecammere diggitali).
Se penza ca' o futuro adda essere ancora achino de surprese pe' ll'Aveta-Visione. Mo' nun sapimmo ancora tanta cose, ma ggià cu' chillu ppoco ca se sape, ce stanno ancora ati ccose megljo r'a technologgia presente 'ncopp'o marcato.

 'O Futur de l'Hauta-definizzione 
L'Hauta definizzione tène nu bbell futur' annanze a isso. Già mò sì 'ngoppo SKY ca 'ngopp 'o Diggitale-Terrestre ce stann canale' ca stann jenn a trasmettere pure in HD o sulamente cu ll'auta-visione.
Po' fra nu' pare d'anne se mette 'mmiezz 'a storia r'a successione de ll'HD, ca se chiamma 
"Ultra-Definizzione" (o sinò Ultra-Hauta-definizzione-Visione). Già sta 'a televisione italiana RAI ca 'o 2012 vonn accumencià a trasmettere >(ma sulament a  livell esperimentale) li trasmissione cu' ll'Ultra-definizzione. Pò 'o 2015 s'adda accumencià a' produzione abbundate pe' ttutt'a populazzione de ll'Ultra-Auta-Definnizzione.

 Jonte 'a fore 
 Anabbase 'e ll'HDTV ('A Storia 'e ll'Aveta-Visione) - Broadcast On Line (Rint'a Lengua Italiana)

Categoria:Televisione